**ГАРАНЦИЈСКИ ФОНД**

**АУТОНОМНЕ ПОКРАЈИНЕ ВОЈВОДИНЕ**

**Број:**01-VI/17-5

**Датум:**29.08.2022. године

**Н О В И С А Д**

#### На основу члана 13. Статута Гаранцијског фонда Аутономне Покрајине Војводине (,,Службени лист АПВ`` број 03/04 и 02.05), Управни одбор Гаранцијски фонд Аутономне Покрајине Војводине, VI сазива на 17. седници, одржаној 29.08.2022. године донео је следећу

**О Д Л У К У**

**I**

Текст Конкурса **за изградњу, реконструкцију, доградњу и адаптацију објеката за обављање привредних и пољопривредних делатности за одобрење гаранција за обезбеђење кредита привредним друштвима (микро, малим и средњим), предузетницима, земљорадничким задругама и регистрованим пољопривредним газдинствима, ради обезбеђења недостајућих финансијских средстава за изградњу, реконструкцију, доградњу и адаптацију силоса, хладњача, подних складишта као и набавку пратеће опреме,** гарантног потенцијала од 200 милиона динара, расписан на основу Одлуке бр. 01-V/02-7 од 24.02.2017. године и бр.01-V/48-11 од 25.01.2019. године **МЕЊА СЕ** и гласи:

## „К О Н К У Р С

**ЗА ОДОБРАВАЊЕ ГАРАНЦИЈА ЗА ОБЕЗБЕЂЕЊЕ ДУГОРОЧНИХ КРЕДИТА ЗА ИЗГРАДЊУ, РЕКОНСТРУКЦИЈУ, ДОГРАДЊУ И АДАПТАЦИЈУ ОБЈЕКТА ЗА ОБАВЉАЊЕ ПРИВРЕДНИХ И ПОЉОПРИВРЕДНИХ ДЕЛАТНОСТИ КАО И НАБАВКУ ПРАТЕЋЕ ОПРЕМЕ**

##### 1.

Основни циљ издавања гаранција Гаранцијског фонда АП Војводине је стварање предуслова за лакши приступ кредитним линијама банака, под повољнијим условима у односу на тржишне, а које су намењене за кредитирање привредних друштава (микро, малих и средњих), предузетника, земљорадничких задруга и регистрованих пољопривредних газдинстава, ради обезбеђења недостајућих финансијских средстава за изградњу,реконструкцију, доградњу и адаптацију објеката за обављање привредних и пољопривредних делатности као и набавку пратеће опреме.

**2.**

Право учешћа на Конкурсу имају **привредна друштава (микро, мала и средња), предузетници, земљорадничке задруге и регистрована пољопривредна газдинстава** која испуњавају следеће услове:

**2.1. Привредна друштва (микро, мала и средња), земљорадничке задруге и предузетници:**

* Пословно седиште на територији Аутономне Покрајине Војводине;
* Подржани пројекат мора бити реализован на територији АП Војводине;
* Нема доспелих неизмирених обавеза према Банци и Фонду;
* Oстали минимални услови дефинисани актима пословне политике Банке и Фонда и условима који су наведени у конкретном Конкурсу.

**2.2. Физичка лица – носиоци регистрованих породичних пољопривредних газдинстава**, морају да испуњавају и следеће минималне услове :

* Пребивалиште на територији Аутономне Покрајине Војводине;
* Подржани пројекат мора бити реализован на територији АП Војводине;
* Отворен наменски текући рачун у пословној банци и пријављен Управи за аграрна плаћања као наменски текући рачун регистрованог породичног пољопривредног газдинства;
* Мање од 70 година живота на дан отплате последњег ануитета
* Нема доспелих неизмирених обавеза према Банци и Фонду;
* Oстали минимални услови дефинисани актима пословне политике Банке и Фонда и условима који су наведени у конкретном Конкурсу.

**3.**

##### 

По овом Конкурсу гарантоваће се за кредите одобрене заизградњу, реконструкцију, доградњу и адаптацију :

* силоса;
* подних складишта;
* хладњача;
* објеката за узгој, држање и промет жиботиња и других објеката везаних за пољопривредну производњу;
* објеката за обављање производних и услужних делатности;
* објеката намењених за даљу продају уколико је корисних регистрован за обављање ове делатности; као и
* набавку пратеће опреме.

Фонд може, у складу са својом пословном политиком, уговорити да се од 25% средстава кредита користи за грађевинске радове који су директно повезани за финансираним пројектом.

Предмет гарантовања по овом Конкурсу неће бити финансирање трошкова израде пројектне документације и трошкова прибављања дозвола и остале пратеће документације.

Учесници конкурса своју заинтересованост за одобрење кредита и издавање гаранција изражавају путем подношења Пријаве на Конкурс за одобравање гаранције.

##### 4.

Фонд ће одобравати гаранције за кредите одобрене у динарима или деноминираним у ЕУР-има у складу са пословном политиком Банке и Фонда, на износ до **100 % укупног потраживања Банке по кредиту** (главни дуг увећан за редовну камату и евентуалну затезну камату).

Банка и Фонд ће у смислу члана 1. овог Конкурса учесницима из члана 2. овог Конкурса одобравати кредите у динарима или деноминираним у ЕУР-има и издавати гаранције под следећим условима:

* **Износ одобреног кредита:** у складу са кредитном способношћу, од минимално **5.000,00 ЕУР** до максимално **450.000,00 ЕУР** у динарској противвредности по средњем курсу НБС на дан пуштања кредита у течај;
* **Рок отплате кредита:** до 10 година;
* **Грејс период:** у договору са пословном Банком;
* **Номинална каматна стопа:** у договору са пословном Банком;
* **Учешће:** у складу са пословном политиком Банке;
* **Пуштање кредита у коришћење:** врши се уплатом на рачун продавца/извођача радова на основу овереног уговора, предуговора, односно предрачуна, по званичном средњем курсу НБС на дан пуштања кредита у коришћење;
* **Отплата кредита:** по истеку грејс периода у једнаким месечним, тромесечним, полугодишњим или годишњим ануитетима/ратама у зависности од основне делатности клијента и то у динарској противвредности ЕУР по средњем курсу НБС на дан отплате;
* **Накнада Банке за обраду кредитног захтева**: у складу са пословном политиком Банке;
* **Накнада за превремену отплату:** 0%;
* **Накнада за мониторинг:** 0 %.

**5.**

Инструменти обезбеђења уредног враћања доспелих обавеза према Банци и Фонду су:

### ОБАВЕЗНИ ИНСТРУМЕНТИ ОБЕЗБЕЂЕЊА:

* Бланко сопствене менице корисника кредита за Банку и Фонд;

##### OСТАЛИ ИНСТРУМЕНТИ ОБЕЗБЕЂЕЊА:

* садужништво повезаних лица или осталих правних лица;
* хипотека 1. реда на пољопривредном земљишту без терета у минималном односу у вредности 1:1 за клијенте А и Б категорије, а за остале клијенте минимални однос вредности 1:1,3 на гарантовани износ (главни дуг увећан за редовну камату) конституисана у корист Фонда ,
* хипотека 1. реда на стамбено/пословном објекту у минималном односу 1:1,2 за клијенте А и Б категорије, а за остале клијенте минимални однос вредности 1:1,5 на гарантовани износ (главни дуг увећан за редовну камату), конституисана у корист Фонда;
* Фонд и Клијент могу уговорити и друга средства обезбеђења уредног враћања доспелих обавеза;
* Банка, Фонд и Клијент могу уговорити и друга средства обезбеђења уредног враћања доспелих обавеза.

##### 6.

**Провизија за издавање гаранције** износи 0,5 % годишње од номиналног износа гаранције и плаћа се пре издавања гаранције. Свака наредна провизија обрачунава се годишње, у периоду од 01. - 15.09. текуће године, на остатак гарантованог дуга и плаћа у року од 10 дана од дана пријема обрачуна - фактуре.

##### 7.

Захтев за одобравање кредита и Пријава на Конкурс за одобравање гаранције са документацијом подноси се:

* у свим пословним јединицама Банака, на територији АП Војводине, које су са Фондом закључиле споразум о пословној сарадњи; или
* непосредно Гаранцијском фонду АП Војводине.

Непотпуни и неблаговремени захтеви за одобрење кредита и гаранције неће бити узети у разматрање.

Постоји могућност подношења више Пријава за учешће на овом Конкурсу од стране различитих субјеката, а ради финансирања заједничког пројекта.

Додатне информације могу се добити радним даном у Гаранцијском фонду АП Војводине у Новом Саду, Хајдук Вељкова бр.11 (Мастер центар Новосадског сајма) и на телефон: (021) 489-37-00, као и у свим пословним јединицама банака које су са Фондом закључиле Споразум о пословној сарадњи.

Tекст Конкурса, неопходна документација која се прилаже уз Захтев, документација неопходна за заснивање хипотеке, списак области које ће се кредитирати, списак Банака кредитора, као и подаци о текућим рачунима Фонда објављени су на сајту Гаранцијског фонда АП Војводине „[www.garfond.rs](http://www.garfond.rs)“.

### II

#### Измене текста Конкурса за изградњу, реконструкцију, доградњу и адаптацију објеката за обављање привредних и пољопривредних делатности као и набавку пратеће опреме привредним друштвима (микро, малим и средњим), предузетницима, земљорадничким задругама и регистрованим пољопривредним газдинствима са територије Аутономне Покрајине Војводине објавити на сајту Гаранцијског фонда АП Војводине.

**III**

Саставни део ове Одлуке чини Неопходна документација апликаната.

**Председник Управног одбора Цвијо Мрђен**